CELEX: 31988D0250
Language: el
Date: 1988-03-28 00:00:00
Title: 88/250/ΕΟΚ: Απόφαση της Επιτροπής της 28ης Μαρτίου 1988 για την έγκριση ενός δεύτερου προγράμματος για τα αυγά και το κρέας των πουλερικών που ανακοινώθηκε από τη βρετανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31988D0250

88/250/ΕΟΚ: Απόφαση της Επιτροπής της 28ης Μαρτίου 1988 για την έγκριση ενός δεύτερου προγράμματος για τα αυγά και το κρέας των πουλερικών που ανακοινώθηκε από τη βρετανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 106 της 27/04/1988 σ. 0039 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Μαρτίου 1988  για την έγκριση ενός δεύτερου προγράμματος για τα αυγά και το κρέας των πουλερικών που ανακοινώθηκε από τη βρετανική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (88/250/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 που αφορά την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,  Εκτιμώντας:  ότι στις 18 Μαΐου 1987 η βρετανική κυβέρνηση προώθησε ένα δεύτερο πρόγραμμα μετά από το πρόγραμμα που εγκρίθηκε με την απόφαση 85/27/ΕΟΚ της Επιτροπής (3) για τα αυγά και το κρέας των πουλερικών για το οποίο υποβλήθηκαν συμπληρωματικές πληροφορίες στις 4 και 12 Νοεμβρίου 1987·  ότι σκοπός αυτού του δεύτερου προγράμματος είναι η ορθολογική οργάνωση και η προσαρμογή της μετεποίησης και της εμπορίας των αυγών και του κρέατος των πουλερικών ώστε να αυξηθεί η ανταγωνιστικότητα του τομέα και να αξιοποιηθεί η παραγωγή· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση αυτού του δεύτερου προγράμματος δεν περιλαμβάνει επενδύσεις που αφορούν προϊόντα που δεν αναφέρονται στο παράρτημα ΙΙ της συνθήκης·  ότι η έγκριση αυτού του δεύτερου προγράμματος γίνεται με την επιφύλαξη των αποφάσεων σχετικά με τη χορήγηση ενίσχυσης από το ταμείο που προβλέπεται στο άρθρο 14 του κανονισμού (ΕΟΚ) αριθ. 355/77, ιδιαίτερα όσον αφορά τη διαπίστωση του κατά πόσο πληρούνται οι απαιτήσεις του άρθρου 9 παράγραφος 1·  ότι το δεύτερο αυτό πρόγραμμα περιέχει επαρκείς πληροφορίες, σύμφωνα με το άρθρο 3 του κανονισμού (ΕΟΚ) αριθ. 355/77, που αποδεικνύουν ότι οι στόχοι του άρθρου 1 του κανονισμού μπορεί να επιτευχθούν στον τομέα των αυγών και του κρέατος των πουλερικών·  ότι ο απαιτούμενος χρόνος για την εκτέλεση αυτού του δεύτερου προγράμματος δεν υπερβαίνει τα όρια που θεσπίζει το άρθρο 3 παράγραφος 1 στοιχείο ζ) του κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το δεύτερο πρόγραμμα για τα αυγά και το κρέας των πουλερικών που ανακοινώθηκε από τη βρετανική κυβέρνηση στις 18 Μαΐου 1987 και για το οποίο υποβλήθηκαν συμπληρωματικές πληροφορίες στις 4 και 12 Νοεμβρίου 1987, σύμφωνα με τον κανονισμό (ΕΟΚ) αριθ. 355/77 εκτός από τις επενδύσεις που αφορούν προϊόντα που δεν περιλαμβάνονται στο παράρτημα ΙΙ της συνθήκης.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 28 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 57 της 27. 2. 1987, σ. 6.  (3) ΕΕ αριθ. L 13 της 16. 1. 1985, σ. 26.